ભારત સંચાર નિગમ લિમિટેડે દેશની પ્રથમ ઈન્ટરનેટ ટેલિફોન સર્વિસ લોન્ચ કરી છે. હવે BSNL ના યુઝર્સ, ‘વિંગ્સ મોબાઈલ એપ’ થી દેશભરમાં કોઈપણ ટેલિફોન નંબર પર સીમ વગર કોલ કરી શકશે. આ સર્વિસ ૨૫ જુલાઈથી શરૂ થશે. પ્રાપ્ત માહિતી અનુસાર સરકારી ટેલીકોમ કંપની બીએસએનએલના આ સર્વિસનો ઉપયોગ કરવા માટે ઉપભોક્તાને ૧૦૯૯ રૂપિયાની વાર્ષિક ફી આપવી પડશે. ત્યાર બાદ તે બીએસએનએલ અથવા કોઈ અન કંપનીના વાઈ-ફાઈથી દેશભરમાં અમર્યાદિત કોલ કરી શકશે. આ સેવાનું ઉદ્ઘાટન કરતા કેન્દ્રીય દુરસંચાર રાજ્યમંત્રી મનોજ સિન્હાએ જણાવ્યું છે કે, વર્તમાન સમયમાં ટેલિકોમ સેક્ટરમાં પ્રતિસ્પર્ધાને જોતા બીએસએનએલ દ્વ્રારા કરવામાં આવી રહેલ આ કાર્ય પ્રશંસનીય છે. બીએસએનએલના ગ્રાહકો આ સુવિધાનો લાભ તો ઉઠાવશે તેની સાથે જ તેમની ગ્રાહકો સંખ્યામાં પણ વધારો થઈ શકે છે.